KIRIKU AEG
Tere kõigile!
Tere tulemast vaatama saadet ”Kiriku aeg”!
Täna sõidame Lääne-Nigulasse,
noorte meedialaagrisse,
kus tehakse ajakirju Võbor, Pluss ja Nuotta.
Lähme ja vaatame, mis ajakirjadega on tegu.
Mis on parim ajakirjas ”Nuotta“?
Minu meelest on parim noored ja Jumal.
See, et noored saavad kasutada oma andeid
selleks, et leviks Jumalariik Soomes, Eestis ja Venemaal.
Et usklikel noortel on koht, kus oma andeid kasutada.
Ka nende varjatud andeid.
Lähtume sellest, et kui noored teevad, siis nad ka teevad.
Ei pea olema professionaal, et Nuottas kaasa lüüa.
Peab olema tahe õppida ja isiklik suhe Jeesusega.
Nii saab Nuottast parim.
Oleme saanud tagasisidet,
et Jumala sõna on puudutanud, inimene on tulnud usule.
Et Nuotta on kinnitanud usku. See on Nuotta juures parim!
Nuotta tiim tahab jagada evangeeliumi noorte keeles.
Soomes on u 40 noort, kes oma andeid rakendavad.
Teeme ajakirja, raadiosaateid, videosid, nuotta.com kodulehte.
Nüüd on avanenud ainulaadne võimalus, kuulutada sõnumit
ka Eestis ja Venemaal. Eestis on partneriks ajakiri Pluss.
Venemaa partner on Võbor.
Kummalgi maal on vähe kristlasi ja palju tööd.
Millest sai alguse Nuotta rahvusvaheline koostöö?
Nuotta koostöö algas 2008 a. Kristuspäeva palvusel.
See tuli mulle südamesse.
Palvetasin Issandalt suunda, kuidas Nuotta tööd arendada.
Olin Nuottat teinud mitu aastat. Otsisin uut suunda.
Issand andis palves ühe sõna: Eesti, Eesti ja Eesti.
Imestasin, sest ei tundnud mitte ühtegi eestlast.
Ma polnud eriti Eestis käinud.
Aga see sõna oli südames.
Pärast palvust läksin laua juurde, kus ajakirju jagasime.
Nagu enamasti suurüritustel teeme.
Samal ajal oli eestlase Lehari Kausteli südamesse tulnud
soov Nuottaga ühendust võtta. Ta oli jätnud mulle oma
visiitkaardi, kus oli tema nimi, telefon ja palve talle helistada.
Ta oli minu kolleegilt minu nime küsinud.
Helistasin talle ja kohtusime peagi.
Märkasime, et Eestis ei ole kristlikku meediat.
Nii sai töö alguse, päris hea hooga.
Julgen öelda, et see oli Jumala ime.
Mida on koostöö teile õpetanud?
Tööd alustades plaanisime luua Eestis meeskonna.
Vähehaaval märkasime, et teemegi seda eestlatega koos.
Ning ka koos venelastega. Õpime koos, palvetame
Jagame oma kultuurist tõusvaid asju.
Jumal on seesama kõigile.
Ka noorte küsimused on sarnased kultuuride erinevusi arvestades.
Oleme üksteiselt palju õppinud.
Oleme leidnud värskeid vaatenurki noorte kõnetamiseks.
Millised küsimused on noortele tähtsad,
kui nad otsivad vastuseid elu suurtele küsimustele.
Kristlastena teame, et Jumala Sõnast, Piiblist
saame ammutada tõde oma elu jaoks.
Oota, ära mine ära! Oota, ära kiirusta!
Rõõmustan selle üle, et Ingeri Kiriku noortetöö laieneb.
Meil on nüüd ajakiri Võbor, mida iga noor võib saada
ja oma sõpradele jagada. Ajakirjal on mitu eesmärki.
Üheks on aidata usklikel noortel usus kasvada.
Teiseks on see, et ajakirja võib kinkida mitteusklikele.
Ajakirja erinevad rubriigid aitavad neid eesmärke ellu viia.
Olen rõõmus, kui leht aja jooksul edasi areneb
ning viib rõõmusõnumit nii usklike kui mitteusklikeni.
Mulle meeldib väga meeskond, kus on küll ka professionaale,
kuid kes pakuvad paljudele võimalust proovida.
Varem mõtlesin, et ma ei oska artikleid kirjutada.
Kui mulle pakuti, kahtlesin algul oma võimetes.
Kogu rahvusvaheline tiim on väga professionaalne.
Samas saab kaasa lüüa ka iga asjaarmastaja
See on imeline kombinatsioon.
Ma ei tunne end oskamatuna, saan tuge milleks tahes.
Rahvamisjoni noortetöös tahame noori aktiveerida
ise vastutust kandma ja evangeelimi levitama.
Nuottale mõeldes on sellel suurepärased võimalused.
Soome, maailm, Nuotta koostöö kaudu ka
Eesti ja Venemaa on avatud kuulutamiseks.
Varem oli ainult ajakiri, nüüd on nuotta.com koduleht,
millel avaldatavat saab igaüks lugeda.
Meil on ka lainepikkus, kus gospelmuusikat mängida
ja saateid teha. Teeme ka lühifilme.
Meil on suured võimalused noorteni jõudmiseks.
Igaüks pääseb oma arvuti või telefoniga meie kodulehele
ja kuuleb sealt rõõmusõnumit Jeesusest.
Mõeldes noortele reporteritele, mis on parim paik
kristlasena kasvamiseks, evangeeliumi kuulutamiseks,
oma annete avastamiseks?
Sellepärast me kaasa löömegi.
Kas Nuotta hääl on kuuldav?
Usun, et on. On muidugi suuremaidki tegijaid.
Oleme siiski Soome suurim kristlik noorte meedia.
Huvitav on näha, kui palju meie videosid
YouTube’is vaadatakse. On erinevad kampaaniad.
Ära alistu―kampaania kõneles meie kuuldavusest.
60 000 inimest vaatas meie videot.
Soomes teadis praktiliselt igaüks, millest jutt käis.
Usun, et meil on head võimalused noorte hulgas.
Oleme nüüd veidi aega siin olnud.
Oleme nädalases noortelaagris Eestis.
Oleme koos loonud meediat.
Meid on Soomest, Eestist ja Venemaalt.
Oleme kirjutanud artikleid, teinud video, alustanud filmi,
mis peaks ka valmis saama. Rühmas on huvitav tegutseda.
Meid on koos üsna palju. On tore koos tegutseda.
Keelebarjääridele ja muudele takistustele vaatamata
teha vaimulikku meediat, veeta aega koos noortega.
On olnud ühiseid hardushetki ja koos töötamist.
On tore näha rühma, kes tahab tegutseda meedia kaudu
evangeeliumi kuulutamise nimel.
Maailm on täis meediat, erinevaid sõnumeid.
Käib suur võitlus noorte aja pärast.
Meiegi peame kristliku meedia tegijatena püüdma
teha seda nii hästi, kui võimalik.
Et meie sõnum oleks usutav.
Selleks, et tavalise noore ajast saada hetk, mil
ta mõistaks, et Jumal on. Et on pääste, mille Jeesus
on ristil igale noorele ja vanale lunastanud.
Et see on elu tähtsaim küsimus. See on suur väljakutse.
Võin öelda, et Soomes, kus tööd on kauem tehtud,
on meil veidi kõvem hääl. Nuotta on rohkem tuntud.
Eestis, kus Pluss on uus, on ees veel palju tööd.
Sama ka Võboriga seoses Venemaal.
Mõõtkava on seal nii tohutu.
Loodame, et Peterburi ümbruse kogudustes Võborit tuntakse
ja meie hääl on kuuldav. Usun ja loodan, et tööd
jätkates ka meie hääl tugevneb.
Külastage Võbori, Plussi ja Nuotta kodulehte.
Palvetame noorte eest, kes teevad ajakirja
ja kuulutavad evangeeliumi Eestis, Soomes ja Venemaal.
Täname tähelepanu eest! Kohtumiseni kahe nädala pärast!
Nägemiseni!
Tõlge: Liliann Keskinen